Startijenn a zo bet krouet et miz Even 1997, goude ur sodadenn etre skolajidi, ar skolaj Diwan Roparz Hemon er Releg-Kerhuon, e-kichen Brest. A oad a 13 vloaz, holl sod-pitilh gant ar sonerezh, e tivizont krouiñ ur strollad festoù-noz hag e c'hoariont evit ar wech kentañ e Lokorn. Ar pevar soner kentañ a oa Tangi Oillo d'ar gitar, Youenn Roue ha Konogan An Habask d'ar vombard, ha Tangi Ropars d'an akordeoñs kromatek. D'ar mare-se, e krog ar strollad da heul fest-noz da fest-noz. E miz Mae, Tangi Ropars a paouez an avantur hag a vez erlec'hiet gant Tangi Le Gall-Carre, gant ar wech-mañ ur akordeoñs diatonek, Konogan An Habask 'n em lañs d'ar binoù-kozh war al leurenn. Adalek ar mare-mañ e tibrad ar strollad. Setu bremañ ur strollad mil anavezet e bed ar sonerezh e Breizh : Startijenn 'zo deuet da vezañ un anv e-touez ar re brudetañ. Abaoe o c'hentañ pladenn e nevezamzer 2006 n'o deus ket paouezet Startijenn da foetañ ar festoù-noz e Breizh koulz hag en diavaez. Deuet int da vezañ unan eus ar strolladoù anavezetañ war leurennoù Breizh. Perzhioù sonerezh ar pemp brezhoneger yaouank-mañ eo dres o startijenn, ur son a-stroll dibar ha sonaozadurioù a sent bepred ouzh o fal kentañ : lakaat ac'hanoc'h da zañsal ! Ur son rock 'zo ganto hag un doare dezho o-unan da gizellañ o zonioù. Tri mil karget a startijenn eo ar pemp soner yaouank-mañ. Startijenn, un arouez bev eus ur yaouankiz o vevañ en he sevenadur hag en hec'h amzer. N'eo ket echu gante bezañ souezhet ganto. E 2009 o deus resevet ur priz gant ar gevredigezh Produet e Breizh hag un eil gant Sonerezhioù ha Dañsoù e Penn-ar-Bed. Kemeret o deus perzh en abadenn Son da Zont d'ar sadorn 28 a viz Du 2009 war France 3.